CELEX: C2005/315/21
Language: et
Date: 2005-12-10 00:00:00
Title: Kohtuasi C-374/05: Eelotsusetaotlus, mille esitas Bundesgerichtshof  21. juuli 2005.  aasta määrusega kohtuasjas Gintec International Import-Export GmbH  versus  Verband Sozialer Wettbewerb e.V.

10.12.2005   
            
            
               ET
            
            
               Euroopa Liidu Teataja
            
            
               C 315/11
            
         Eelotsusetaotlus, mille esitas Bundesgerichtshof 21. juuli 2005. aasta määrusega kohtuasjas Gintec International Import-Export GmbH versus Verband Sozialer Wettbewerb e.V.
   (Kohtuasi C-374/05)
   (2005/C 315/21)
   Kohtumenetluse keel: saksa
   Euroopa Ühenduste Kohus on saanud Bundesgerichtshof'i 21. juuli 2005. aasta määrusega esitatud eelotsusetaotluse kohtuasjas Gintec International Import-Export GmbH v. Verband Sozialer Wettbewerb e.V., mis saabus kohtukantseleisse 12. okroobril 2005.
   Bundesgerichtshof küsib Euroopa Kohtult eelotsust järgmistes küsimustes:
   
               1.
            
            
               Kas Euroopa Parlamendi ja nõukogu 6. novembri 2001. aasta direktiiviga 2001/83/EÜ inimtervishoius kasutatavate ravimite ühenduse eeskirjade kohta, (1) mida muudeti Euroopa Parlamendi ja nõukogu 31. märtsi 2004. aasta direktiiviga 2004/27/EÜ (2), mis puudutavad viiteid vastava eriala teadmisteta isikute ütlustele ja võiduloosile tuginevat reklaami, kehtestatakse mitte ainult üldsusele ravimite reklaamimise keelu miinimumnormid, vaid samuti ka lõplik maksimumnorm?
            
         
               2.
            
            
               Juhul kui vastus esimesele küsimusele on jaatav, siis
               
                           a)
                        
                        
                           Kas viide “paranemise tõendi” kohta on vale ja eksitav direktiivi 2001/83/EÜ artikli 90 punkti f tähenduses, kui reklaami avalikustaja avaldab vastava eriala teadmisteta kolmandate isikute juures läbiviidud uurimusetulemused, mille kohaselt on üldine hinnang reklaamitud ravimi kohta positiivne, kusjuures ei ole hinnatud teatavaid ravimikasutuse valdkondi?
                        
                     
                           b)
                        
                        
                           Kas asjaolu, et direktiivis 2001/83/EÜ ei ole selgesõnaliselt keelatud võiduloosile tuginev reklaam tähendab seda, et selline reklaam on põhimõtteliselt lubatud või on direktiivi 2001/83/EÜ artikli 87 lõikes teisene 3 laia kohaldamisalaga säte nii, et selle alusel saaks ära keelata igakuise Interneti-reklaami, mis sisaldab madala maksumusega igakuist võiduloosi?
                        
                     
         
               3.
            
            
               Kas eelmiste küsimuste vastused kehtivad mutatid mutandis nõukogu 31. märtsi 1992. aasta direktiivile 92/28/EMÜ inimtervishoius kasutatavate ravimite reklaami (3) kohta?
            
         
      (1)  EÜT L 311, lk 67.
   
      (2)  ELT L 136, lk 34.
   
      (3)  ELT L 113, lk 13.